Реклама
6-12 гыйнварда республикада 12 928 грипп һәм ОРВИ очрагы теркәлгән. Кайбер мәктәпләрдә аерым класслар карантинга ябылып алган.
Һава торышының җылы торуы да вирусларга тизрәк таралырга ярдәм итә. Җылы көннәрдә халык кеше күп булган урыннарга ешрак йөри. Шуңа да табиблар гыйнвар азагында авыручылар саны артыр, дип фаразлыйлар. Казан хастаханәләре исә авыруларны кабул итәргә әзер. Авыру көчәйгән очракта пациентларны тәүлек буе кабул итү хастаханәләре дә булдырылган, лабораторияләр көчәйтелгән режимда эшли.